Diari Oficial de la Generalitat Valenciana


Sumari del DOGV 3657, del 31-12-1999 (1999/11390)

DECRET 237/1999, de 23 de desembre, del Govern Valencià, pel qual es regula el deute públic de la Generalitat Valenciana per a l'exercici 1999.
-----------------------------------------------------------------------------------------------------------------------------------------------

### Dades del document

Número de DOGV
:   3657

Data del DOGV
:   31-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/11416


Data del document
:   23-12-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * reglament intern
    * deute públic
    * hisenda regional

DECRET 237/1999, de 23 de desembre, del Govern Valencià, pel qual es regula el deute públic de la Generalitat Valenciana per a l'exercici 1999. [1999/11084]
  
La Llei 11/1998, de 29 de desembre, de Pressupostos de la Generalitat Valenciana per a l'exercici 1999, en el títol V, article 33, apartat 1r, estableix el saldo viu del deute el 31 de desembre de 1999, i autoritza el Govern Valencià perquè, a proposta del conseller d'Economia i Hisenda, determine la quantia definitiva del deute de la Generalitat Valenciana. L'apartat 2 d'aquest article precisa que el límit assenyalat serà efectiu a l'acabament de l'exercici i podrà ser sobrepassat durant aquest, i estableix els casos pels quals aquest límit es revisarà automàticament. Així mateix, l'apartat 3r de l'article 33 assenyala que el límit indicat anteriorment podrà ampliar-se en els termes en ell establits.
  
De conformitat amb això, el Decret 224/1999, de 15 de desembre del Govern Valencià, estableix en l'article 1 l'import de l'endeutament net de la Generalitat Valenciana per a l'exercici 1999.
  
D'acord amb les previsions del text refós de la Llei d'Hisenda Pública de la Generalitat Valenciana, el Govern Valencià pot fixar les característiques del deute i els criteris relatius a la seua gestió, així com les directrius a les quals la Conselleria d'Economia i Hisenda ha de cenyir-se en l'exercici de les seues competències en la matèria. Correspon a l'Institut Valencià de Finances, dins dels criteris generals fixats pel conseller d'Economia i Hisenda, exercir les competències atribuïdes a aquest en matèria de gestió de l'endeutament de la Generalitat Valenciana, segons el que disposen els Decrets 132/1992, de 20 de juliol, i 94/1996, de 21 de maig, ambdós del Govern Valencià.
  
La continuïtat dels criteris rectors en aquesta matèria recollits entre altres en el Decret 110/1998, de 29 de juliol i el Decret 204/1998, de 9 de desembre, ambdós del Govern Valencià, la finalitat dels quals és la de preservar la posició financera de la Generalitat Valenciana, així com la reducció dels costos de gestió del Deute Públic, aconsellen reestructurar el perfil temporal del seu endeutament sense incrementar els seus imports, allargant així el termini mig del Deute Públic i aprofitant les millors condicions aplicables a les operacions financeres a llarg termini. Tot això considerant la no alteració entre els estocs inicial i final de deute viu de la Generalitat Valenciana i amb l'únic objectiu d'adequar la nostra estructura de finançament a l'escenari de tipus baixos i estables.
  
De conformitat amb la legislació assenyalada anteriorment, i d'acord amb el criteri seguit pel Banc d'Espanya en relació a la consideració conjunta del Deute Públic a curt i llarg termini de les administracions, a proposta del conseller d'Economia i Hisenda amb la deliberació prèvia del Govern Valencià, en la reunió del dia 23 de desembre de 1999,
  
DECRETE
  
Article 1
  
El conseller d'Economia i Hisenda, a través de l'Institut Valencià de Finances podrà autoritzar, a càrrec de l'endeutament de 1999 la conversió del deute de Tresoreria ja emés i contractat en Deute Públic de la Generalitat Valenciana, fins un límit màxim de 47.793,747.936 PTA., que es pot materialitzar en euros o en divises, resultat de la reestructuració d'operacions vives a curt termini.
  
Article 2
  
Els deute regulat segons el que disposa aquest decret es regirà pel que estableix el Decret 94/1996, de 21 de maig, del Govern Valencià.
  
DISPOSICIONS FINALS
  
Primera
  
S'autoritza el conseller d'Economia i Hisenda per a adoptar les mesures i resolucions que siguen necessàries per al desplegament i l'execució d'aquest decret.
  
Segona
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
Valencia, 23 de desembre de 1999
  
El president de la Generalitat Valenciana
  
EDUARDO ZAPLANA HERNÁNDEZ-SORO
  
El conseller d'Economia i Hisenda